《邵汴生师招游南淀观荷》
清代·夏同善

小霁天光四野青，芃芃禾黍地含灵。偶陪康乐游山屐，如到坡仙喜雨亭。

入座烟云俱改目，亲入鱼鸟亦忘形。还期薄海和甘洽，社鼓冬冬报赛听。

作者简介：（1831—1880）清浙江仁和人，字舜乐，号子松。咸丰六年进士。同治间累擢兵部侍郎，兼刑部。光绪间迁吏部右侍郎，督江苏学政。旋受命巡视黄河，阅沿江炮台，所奏均合机宜。居官清廉，持家节俭。卒谥文敬。